อำเภอคำชะอี

คำชะอี  เป็นอำเภอหนึ่งของจังหวัดมุกดาหาร

**ประวัติ**
ท้องที่อำเภอคำชะอี เคยขึ้นอยู่กับจังหวัดนครพนม มีฐานะเป็นท้องที่อำเภอหนึ่ง แต่ในปัจจุบันรวมอยู่ในท้องที่จังหวัดมุกดาหาร ตามประวัติเดิม ชาวคำชะอีเป็นชาวผู้ไทยที่อพยพมาจากเมืองวัง (ฝั่งซ้ายแม่น้ำโขง) รวมกับชาวผู้ไทยเมืองหนองสูงอพยพมาจากเมืองคำอ้อ ตั้งขึ้นเป็นเมืองหนองสูงโดยให้ ท้าวสีหนาม จากเมืองคำอ้อที่ตั้งบ้านเรือนอยู่หนองสูงเป็นเจ้าเมือง ให้เพี้ยเมืองแสนจากเมืองวังที่อยู่บ้านคำชะอีเป็นอุปฮาด ให้ท้าวราชอาต จากเมืองคำอ้อที่อยู่บ้านหนองสูงเป็นราชวงศ์ ให้ท้าวอุปคุตจากเมืองวังที่อยู่บ้านคำสระอีเป็นราชบุตร
ตามประวัติศาสตร์มีหลักฐานที่พอเชื่อถือได้ว่า เมืองนครพนมเป็นเมืองสืบเนื่องมาจากนครในอาณาจักรโคตรบูรณ์ ซึ่งอยู่บนฝั่งซ้ายของแม่น้ำโขง ต่อมาได้ย้ายมาตั้งอยู่บนฝั่งขวา ในรัชสมัยพระเจ้ากรุงธนบุรี ส่วนตำนานเมืองโครตรบูรณ์ไม่ปรากฏหลักฐานแน่ชัดว่ามีความเป็นมาอย่างไร สรุปว่าอำเภอคำชะอีเป็นส่วนหนึ่งของอาณาจักรโคตรบูรณ์อันรุ่งเรืองในอดีต- วันที่ 2 พฤษภาคม 2484 แยกพื้นที่ตำบลคำชะอี ตำบลหนองสูง ตำบลบ้านซ่ง ตำบลบ้านค้อ ตำบลบ้านเหล่า ตำบลหนองเอี่ยน อำเภอมุกดาหาร มาตั้งเป็น กิ่งอำเภอคำชะอี และให้ขึ้นการปกครองกับอำเภอมุกดาหาร- วันที่ 29 พฤศจิกายน 2492 ย้ายที่ว่าการอำเภอคำชะอี จากตำบลคำชะอี ไปตั้งที่บ้านน้ำเที่ยง ตำบลบ้านซ่ง ท้องที่อำเภอเดียวกัน- วันที่ 5 มิถุนายน 2499 ยกฐานะจากกิ่งอำเภอคำชะอี อำเภอมุกดาหาร เป็น อำเภอคำชะอี- วันที่ 15 ตุลาคม 2499 จัดตั้งสุขาภิบาลคำชะอี ในท้องที่บางส่วนของตำบลบ้านซ่ง- วันที่ 29 กันยายน 2513 ตั้งตำบลโพนงาม แยกออกจากตำบลบ้านค้อ- วันที่ 11 สิงหาคม 2520 โอนพื้นที่หมู่ 14 บ้านร่มเกล้า (ในขณะนั้น) ของตำบลหนองสูงใต้ อำเภอคำชะอี ไปขึ้นกับตำบลนิคมคำสร้อย กิ่งอำเภอนิคมคำสร้อย อำเภอมุกดาหาร- วันที่ 2 ตุลาคม 2522 ตั้งตำบลโนนยาง แยกออกจากตำบลหนองสูง ตั้งตำบลบ้านเป้า แยกออกจากตำบลหนองสูงใต้- วันที่ 5 สิงหาคม 2523 ตั้งตำบลคำบก แยกออกจากตำบลคำชะอี- วันที่ 16 กันยายน 2523 ตั้งตำบลเหล่าสร้างถ่อ แยกออกจากตำบลหนองเอี่ยน- วันที่ 24 กันยายน 2523 โอนพื้นที่หมู่ 7 บ้านหนองนกเขียน (ในขณะนั้น) ของตำบลหนองสูงใต้ อำเภอคำชะอี ไปขึ้นกับตำบลนิคมคำสร้อย อำเภอนิคมคำสร้อย และโอนพื้นที่หมู่ 8 บ้านคำนางโอก (ในขณะนั้น) ของตำบลหนองสูงใต้ อำเภอคำชะอี ไปขึ้นกับตำบลกกแดง อำเภอนิคมคำสร้อย- วันที่ 5 พฤษภาคม 2524 ตั้งตำบลภูวง แยกออกจากตำบลหนองสูง
*วันที่ 27 สิงหาคม 2525 แยกพื้นที่อำเภอมุกดาหาร อำเภอคำชะอี อำเภอดอนตาล อำเภอนิคมคำสร้อย กิ่งอำเภอดงหลวง และกิ่งอำเภอหว้านใหญ่ จังหวัดนครพนม มาตั้งเป็น จังหวัดมุกดาหาร โดยโอนกิ่งอำเภอดงหลวง อำเภอนาแก มาขึ้นกับอำเภอมุกดาหาร และเปลี่ยนชื่ออำเภอมุกดาหาร เป็นอำเภอเมืองมุกดาหาร- วันที่ 1 มิถุนายน 2525 ตั้งตำบลน้ำเที่ยง แยกออกจากตำบลบ้านซ่ง- วันที่ 26 มีนาคม 2528 แยกพื้นที่ตำบลหนองสูง ตำบลโนนยาง ตำบลภูวง ตำบลบ้านเป้า และตำบลหนองสูงใต้ อำเภอคำชะอี ไปตั้งเป็น กิ่งอำเภอหนองสูง และให้ขึ้นการปกครองกับอำเภอคำชะอี- วันที่ 3 พฤศจิกายน 2536 ยกฐานะกิ่งอำเภอหนองสูง อำเภอคำชะอี เป็น อำเภอหนองสูง
*วันที่ 8 พฤศจิกายน 2536 ตั้งตำบลหนองสูงเหนือ แยกออกจากตำบลหนองสูง- วันที่ 25 พฤษภาคม 2542 ยกฐานะจากสุขาภิบาลคำชะอี เป็นเทศบาลตำบลคำชะอี ด้วยผลของกฎหมาย

**ที่ตั้งและอาณาเขต**
อำเภอคำชะอีตั้งอยู่ทางทิศตะวันตกของจังหวัด มีอาณาเขตติดต่อกับเขตการปกครองข้างเคียง ดังต่อไปนี้- ทิศเหนือ ติดต่อกับอำเภอดงหลวง - ทิศตะวันออก ติดต่อกับอำเภอเมืองมุกดาหาร - ทิศใต้ ติดต่อกับอำเภอหนองสูง - ทิศตะวันตก ติดต่อกับอำเภอกุฉินารายณ์และอำเภอเขาวง (จังหวัดกาฬสินธุ์)

**การแบ่งเขตการปกครอง**

**การปกครองส่วนภูมิภาค**
อำเภอคำชะอีแบ่งพื้นที่การปกครองออกเป็น 9 ตำบล 88 หมู่บ้าน ได้แก่

**การปกครองส่วนท้องถิ่น**
ท้องที่อำเภอคำชะอีประกอบด้วยองค์กรปกครองส่วนท้องถิ่น 10 แห่ง ได้แก่- เทศบาลตำบลคำชะอี ครอบคลุมพื้นที่บางส่วนของตำบลน้ำเที่ยง- องค์การบริหารส่วนตำบลบ้านซ่ง ครอบคลุมพื้นที่ตำบลบ้านซ่งทั้งตำบล - องค์การบริหารส่วนตำบลคำชะอี ครอบคลุมพื้นที่ตำบลคำชะอีทั้งตำบล- องค์การบริหารส่วนตำบลหนองเอี่ยน ครอบคลุมพื้นที่ตำบลหนองเอี่ยนทั้งตำบล- องค์การบริหารส่วนตำบลบ้านค้อ ครอบคลุมพื้นที่ตำบลบ้านค้อทั้งตำบล- องค์การบริหารส่วนตำบลบ้านเหล่า ครอบคลุมพื้นที่ตำบลบ้านเหล่าทั้งตำบล- องค์การบริหารส่วนตำบลโพนงาม ครอบคลุมพื้นที่ตำบลโพนงามทั้งตำบล- องค์การบริหารส่วนตำบลเหล่าสร้างถ่อ ครอบคลุมพื้นที่ตำบลเหล่าสร้างถ่อทั้งตำบล- องค์การบริหารส่วนตำบลคำบก ครอบคลุมพื้นที่ตำบลคำบกทั้งตำบล- องค์การบริหารส่วนตำบลน้ำเที่ยง ครอบคลุมพื้นที่ตำบลน้ำเที่ยง (นอกเขตเทศบาลตำบลคำชะอี)

**โรงเรียนมัธยมศึกษา**
 โรงเรียนคำชะอีพิทยาคม - โรงเรียนคำชะอีวิทยาคาร- โรงเรียนชัยปัญญาวิทยานุสรณ์- โรงเรียนคำบกวิทยาคาร- โรงเรียนเหล่าประชาอุทิศ

**อ้างอิง**
คำ